דיאנה נולאן

דיאנה ניקול נולאן (נולדה ב-25 באוגוסט 1979 במישיגן) היא כדורסלנית אמריקאית המשחקת בליגת ה-WNBA.

קריירה בתיכון 
נולאן למדה ב"תיכון צפון פלינט" הנמצא בעיר פלינט, מישיגן. בשנים 1994 ו-1995, הובילה נולאן את התיכון לאליפויות הלאומיות של מישיגן ואף זכתה בתואר "גברת הכדורסל" של מישיגן.

קריירה בקולג'
נולאן למדה באוניברסיטת ג'ורג'יה, ובדצמבר 2001, סיימה את התואר שלה בפיתוח הילד והמשפחה. את קבוצת הכדורסל של הקולג' שנקראה, ליידי בולדוגס, הובילה נולאן למאזן של 86 ניצחונות לעומת 12 הפסדים.

קריירה ב-WNBA
בדראפט ה-WNBA של 2001, נבחרה נולאן במקום השישי, על ידי דטרויט שוק. באותו הזמן, היא קיבלה את הכינוי "טוויטי", והפכה לאהובת הקהל בשל הניתור המדהים שלה. 

בסוף עונת 2006, זכתה נולאן בתואר ה-MVP של סדרת הגמר ב-WNBA, לאחר שהובילה את דטרויט לזכייה באליפות השנייה בתולדותיה.

קריירה בינלאומית
בפגרת ה-WNBA שלפני 2004, שיחקה נולאן בקבוצה הספרדית, סרגוסה ובפגרה שלפני עונת 2006, שיחקה נולאן באנדה רמת השרון מישראל.

קישורים חיצוניים

כדורסלניות אמריקאיות
שחקניות WNBA
כדורסלניות רמת השרון
מישיגן: כדורסלנים
בוגרות אוניברסיטת ג'ורג'יה
בוגרי אוניברסיטת ג'ורג'יה
אמריקאיות שנולדו ב-1979
אמריקאים שנולדו ב-1979